

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΧΑΪΔΑΡΙΟΥ** **Χαϊδάρι: 17/12/2018**

**Δ/νση Οικονομικών Υπηρεσιών & Ανάπτυξης Αρ. Πρωτ.: 25317**

**Τμήμα Προμηθειών &**

**Εξοπλισμού Υπηρεσιών-Αποθήκη**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΗ ΣΥΜΜΕΤΟΧΗ ΣΤΗΝ ΔΙΑΔΙΚΑΣΙΑ ΑΝΑΔΕΙΞΗΣ ΑΝΑΔΟΧΟΥ ΜΕ ΔΙΑΠΡΑΓΜΑΤΕΥΣΗ ΧΩΡΙΣ ΔΗΜΟΣΙΕΥΣΗ ΓΙΑ ΤΗΝ ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ ΕΥΠΡΕΠΙΣΜΟΥ ΓΙΑ ΤΟ ΕΤΟΣ 2018**

Ο Δήμος Χαϊδαρίου σε συνέχεια της υπ’ αριθμ. 161/2018 απόφασης της Οικονομικής Επιτροπής (ΑΔΑ: Ω9Π3ΩΗ3-41Μ) με την οποία κηρύχτηκε άγονη η ΟΜΑΔΑ 1 – Υλικά Καθαριότητας μετά από διενέργεια της διαδικασίας της διαπραγμάτευσης χωρίς δημοσίευση προκήρυξης με τίτλο **«ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ ΕΥΠΡΕΠΙΣΜΟΥ - ΜΙΚΡΟΕΡΓΑΛΕΙΩΝ - ΣΑΚΩΝ ΑΠΟΡΡΙΜΜΑΤΩΝ ΓΙΑ ΤΟ ΕΤΟΣ 2018»** της υπ’ αριθμ. 20334/16-10-2018 Διακήρυξης και συνολικής προϋπολογιζόμενης δαπάνης **22.049,33€ με Φ.Π.Α. 24%,** σας καλεί να υποβάλλετε προσφορά για την ανωτέρω προμήθεια, καθώς για τη συγκεκριμένη ΟΜΑΔΑ στο υποβλήθηκαν μόνο μη κατάλληλες προσφορές.

Η προσφυγή στη διαδικασία της διαπραγμάτευσης, χωρίς δημοσίευση προκήρυξης, θα πραγματοποιηθεί σύμφωνα µε τις διατάξεις «Προσφυγή στη διαδικασία με διαπραγμάτευση χωρίς προηγούμενη δημοσίευση» του Ν.4412/2016, κατόπιν της 155/2018 (ΑΔΑ: 6ΛΦ8ΩΗ3-Ξ13) και της 161/2018 (ΑΔΑ: Ω9Π3ΩΗ3-41Μ) απόφασης της Οικονομικής Επιτροπής και **χωρίς τροποποίηση των όρων της υπ’ αριθμ. 20334/16-10-2018 Διακήρυξης** (ΑΔΑΜ18PROC003856406) της άγονης διαδικασίας της διαπραγμάτευσης λόγω μη κατάλληλων προσφορών.

Αντικείμενο της διαπραγμάτευσης είναι τα υπό προμήθεια είδη που περιγράφονται για την ΟΜΑΔΑ 1, στην υπ’ αριθμ. **160Α/2018 Τεχνική Έκθεση** της Διεύθυνσης Κοινωνικής Μέριμνας & Αλληλεγγύης, ως ακολούθως:

|  |  |  |  |  |
| --- | --- | --- | --- | --- |
| **ΟΜΑΔΑ** | **ΚΩΔΙΚΟΣ CPV** | **ΚΩΔΙΚΟΣ ΕΞΟΔΩΝ Π/Υ ΕΤΟΥΣ 2018** | **ΠΕΡΙΦΡΑΦΗ ΤΗΣ ΟΜΑΔΑΣ** | **ΠΡΟΥΠΟΛΟΓΙΣΘΕΙΣΑ ΔΑΠΑΝΗ ΜΕ ΦΠΑ 24% ΓΙΑ ΤΟ ΕΤΟΣ 2018 (€)** |
| **ΟΜΑΔΑ 1** | **39830000-9** | 10.6634.0001 | Υλικά Καθαριότητας | 5.965,76 |
| 15.6634.0002 | 954,96 |
| 15.6634.0003 | 5.983,47 |
| 20.6635.0007 | 6.997,51 |
|  |  |  | **ΣΥΝΟΛΟ** | **19.901,70** |

**Κριτήριο κατακύρωσης αποτελεί, εφόσον υπάρχει συμφωνία στις τεχνικές περιγραφές των ειδών, η πλέον συμφέρουσα από οικονομική άποψη προσφοράς βάσει τιμής.**

Οι ενδιαφερόμενοι οικονομικοί φορείς απαιτείται να καταθέσουν προσφορά **σε σφραγισμένο φάκελο αναφέροντας τα στοιχεία της παρούσας πρόσκλησης, ο οποίος θα περιέχει τρείς σφραγισμένους (υπο) φακέλους που θα αποτελούνται από τα** δικαιολογητικά συμμετοχής, την τεχνική προσφορά και την **οικονομική προσφορά**. Στους παραπάνω πρέπει να αναγράφονται ευκρινώς:

* Η λέξη **ΠΡΟΣΦΟΡΑ**
* **Την Επωνυμία της Αρχής:**

**ΔΗΜΟΣ ΧΑΪΔΑΡΙΟΥ,**

**ΕΠΙΤΡΟΠΗ ΔΙΑΓΩΝΙΣΜΟΥ με τίτλο:**

**«ΠΡΟΜΗΘΕΙΑ ΥΛΙΚΩΝ ΚΑΘΑΡΙΟΤΗΤΑΣ ΕΥΠΡΕΠΙΣΜΟΥ - ΜΙΚΡΟΕΡΓΑΛΕΙΩΝ – ΣΑΚΩΝ ΑΠΟΡΡΙΜΜΑΤΩΝ ΓΙΑ ΤΟ ΕΤΟΣ 2018» για την άγονη ΟΜΑΔΑ 1**

**Στρ. Καραϊσκάκη 138 & Επαύλεως,**

**Τ.Κ. 12461, Χαϊδάρι**

* **Τα στοιχεία του Οικονομικού Φορέα** (επωνυμία, διεύθυνση, τηλέφωνο, φαξ, διεύθυνση ηλεκτρονικού ταχυδρομείου, ονοματεπώνυμο αρμοδίου εκπροσώπου για την προσφορά)

**Αναλυτικά:**

1. **Φάκελος Δικαιολογητικών Συμμετοχής**

**Tο Τυποποιημένο Έντυπο Υπεύθυνης Δήλωσης (Τ.Ε.Υ.Δ.)**, όπως προβλέπεται στην παρ. 4 του άρθρου 79 του ν. 4412/2016, σύμφωνα με το Παράρτημα III, της διακήρυξης. Οι προσφέροντες συμπληρώνουν το σχετικό (προσαρμοσμένο στη διακήρυξη) ΤΕΥΔ το οποίο έχει αναρτηθεί, και σε επεξεργάσιμη μορφή αρχείου doc και αποτελεί αναπόσπαστο τμήμα της παρούσας πρόσκλησης.

**Επισημαίνεται ότι**, **δεν απαιτείται** από τους συμμετέχοντες οικονομικούς φορείς **εγγυητική επιστολή συμμετοχής**.

**Οι ενώσεις οικονομικών φορέων που υποβάλλουν κοινή προσφορά, υποβάλλουν το ΤΕΥΔ για κάθε οικονομικό φορέα που συμμετέχει στην ένωση.**

1. **Φάκελος Τεχνικής Προσφοράς**

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την αναθέτουσα αρχή με το κεφάλαιο “Απαιτήσεις-Τεχνικές Προδιαγραφές” του Παραρτήματος Ι ΜΕΡΟΣ Α και Β, Παραρτήματος V της Διακήρυξης και στην υπ’ αριθμ. 74/2018 μελέτης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλότητα των προσφερόμενων ειδών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

* **Για την ΟΜΑΔΑ 1:** Η προσφορά πρέπει να συνοδεύεται επί ποινή αποκλεισμού από το συμπληρωμένο **Έντυπο Τεχνικών Προδιαγραφών** στο οποίο θα αναφέρει την πλήρης επωνυμία του προϊόντος και το εργοστάσιο κατασκευής των υπό προμήθεια ειδών της υπ’ αριθμ. 74/2018 μελέτης, καθώς επίσης και από τα αντίστοιχα έντυπα που αναφέρονται στο παρακάτω πίνακα για τα είδη που αντιστοιχούν στην ομάδα.

**Όλα τα είδη καθαριότητας – ειδικά απολυμαντικά** θα πρέπει να διαθέτουν:

**Πιστοποιητικό ISO 9001:2015 του εργοστασίου παραγωγής.**

**Πιστοποιητικό ISO 14001:2015 του εργοστασίου παραγωγής.**

**Πιστοποιητικό ISO 22716: 2007 του εργοστασίου παραγωγής: αφορά μόνο τα προϊόντα καλλυντικών.**

**Περαιτέρω, ανά κατηγορία προϊόντων (καθαριστικά προϊόντα, απορρυπαντικά, καλλυντικά, απολυμαντικά, εντομοκτόνα) απαιτούνται τα εξής:**

|  |  |  |
| --- | --- | --- |
| **A/A** | **Kατηγορία προϊόντων** | **Απαίτηση** |
| 1 | Καθαριστικά προϊόντα-Απορρυπαντικά | * Προσκόμιση Δελτίων Δεδομένων Ασφαλείας (ΔΔΑ ή MSDS) στην ελληνική γλώσσα, * Αριθμός αδείας λειτουργίας, εργοστασίου παραγωγής (μόνο για τις εγχώριες μονάδες), * Αποδεικτικό ηλεκτρονικής γνωστοποίησης στο Κέντρο Δηλητηριάσεων, * Aναγραφή εξωτερικά επί της συσκευασίας του προϊόντος των κάτωθι:  1. Συστατικά 2. Προέλευση 3. Οδηγίες χρήσης - προφύλαξης 4. Oι φράσεις: «Μακριά από παιδιά» και «Τηλέφωνο Κέντρου Δηλητηριάσεων 210 7793777».   Για τα παραπάνω πρέπει να ισχύει:   1. Η ταξινόμηση, επισήμανση και συσκευασία του προϊόντος είναι σύμφωνες με τον κανονισμό (ΕΚ) 1272/2008, όπως ισχύει, 2. Το Δ.Δ.Α. του προϊόντος είναι επικαιροποιημένο και σύμφωνο με τον Κανονισμό REACH (1907/2006/ΕΚ) και τον Κανονισμό (ΕΕ) υπ’ αριθμ. 2015/830, όπως ισχύουν, 3. Έχει κατατεθεί αίτηση καταχώρησης του προϊόντος στο ΕΜΧΠ, εφόσον απαιτείται, σύμφωνα με το άρθρο 45 του Κανονισμού CLP (Kανονισμός 1272/2008/ΕΚ) |
| 2 | Απολυμαντικά - αντισηπτικά προϊόντα χεριών και δέρματος | * Αριθμός έγκρισης από τον Ε.Ο.Φ. * Aναγραφή εξωτερικά επί της συσκευασίας του προϊόντος των κάτωθι: * Συστατικά * Οδηγίες χρήσης - προφύλαξης |
| 3 | Απολυμαντικά δαπέδων - επιφανειών | * Προσκόμιση Δελτίων Δεδομένων Ασφαλείας (ΔΔΑ ή MSDS) στην ελληνική γλώσσα, * Αριθμός έγκρισης από τον Ε.Ο.Φ. για όποια προβλέπεται απολυμαντική δράση  1. Η ταξινόμηση, επισήμανση και συσκευασία του προϊόντος είναι σύμφωνες με τον κανονισμό (ΕΚ) 1272/2008, όπως ισχύει, 2. Το Δ.Δ.Α. του προϊόντος είναι επικαιροποιημένο και σύμφωνο με τον Κανονισμό REACH (1907/2006/ΕΚ) και τον Κανονισμό (ΕΕ) υπ’ αριθμ. 2015/830, όπως ισχύουν, 3. Έχει κατατεθεί αίτηση καταχώρησης του προϊόντος στο ΕΜΧΠ, εφόσον απαιτείται, σύμφωνα με το άρθρο 45 του Κανονισμού CLP (Kανονισμός 1272/2008/ΕΚ) |
| 4 | Εντομοκτόνα – εντομοαπωθητικά | Έγκριση από το Υπουργείο Αγροτικής Ανάπτυξης & Τροφίμων (Υπ.Α.Α.Τ.) |
| 5 | Yγρά κρεμοσάπουνα - Καλλυντικά | Καταχώρηση στην ηλεκτρονική βάση δεδομένων CPNP ως καλλυντικό προϊόν |

1. **Φάκελος Οικονομικής Προσφοράς**

Η Οικονομική Προσφορά συντάσσεται με βάση το αναγραφόμενο στην παρούσα κριτήριο ανάθεσης.

Σύμφωνα με τα οριζόμενα στο Παράρτημα Ι ΜΕΡΟΣ Β και Παράρτημα VII της υπ’ αριθμ. 20334/16-10-2018 Διακήρυξης (ΑΔΑΜ18PROC003856406) διακήρυξης.

Η οικονομική προσφορά θα πρέπει να έχει συνταχθεί στα ελληνικά και να είναι σύμφωνη με τα οριζόμενα στους γενικούς και ειδικούς όρους της παρούσας πρόσκλησης και κατά αντιστοιχία της υπ’ αριθμ. 20334/16-10-2018 Διακήρυξης και μόνο για την ΟΜΑΔΑ 1. Στο **Έντυπο της Οικονομικής Προσφοράς** πρέπει να αναφέρονται αναλυτικά η τιμή και να αναγράφεται ολογράφως μαζί με τον αναλογούντα φόρο.

Όσοι επιθυμούν να λάβουν μέρος στη διαδικασία καλούνται να υποβάλλουν επί αποδείξει, έγγραφη προσφορά μέσα σε **σφραγισμένο φάκελο και με αριθμό πρωτοκόλλου** από το Τμήμα Πρωτοκόλλου του Δήμου, ενώπιον της Επιτροπής στην αίθουσα Δημοτικού Συμβουλίου στο 2ο όροφο στο Δημαρχείο Χαϊδαρίου, την **Τρίτη 18/12/2018 ώρα έναρξης την 09:00 π.μ. και λήξη την 09:30 π.μ.** ή να αποστείλουν τις προσφορές τους, αφού πρωτοκολληθούν, στο Τμήμα Προμηθειών Εξοπλισμού Υπηρεσιών -Αποθήκης στο 2ο όροφο επί της οδού Στρ. Καραϊσκάκη 138 & Επαύλεως, Τ.Κ.12461.

**Κριτήριο ανάθεσης της προμήθειας:**

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει τιμής.

**Διάρκεια της Σύμβασης**

Η διάρκεια της σύμβασης ορίζεται μέχρι 1/4/2018 από την υπογραφή της.

Το πλήρες κείμενο της παρούσας Πρόσκλησης καταχωρήθηκε:

-στην ιστοσελίδα της αναθέτουσας αρχής, στη διεύθυνση (URL): [www.haidari.gr](http://www.haidari.gr) στην διαδρομή: Διαδικτυακή Πύλη ► Διαγωνισμοί-Προκηρύξεις

Οι ενδιαφερόμενοι μπορούν να πληροφορηθούν σχετικά με την ανωτέρω προμήθεια από το Τμήμα Προμηθειών Εξοπλισμού Υπηρεσιών -Αποθήκης Δήμου Χαϊδαρίου (υπεύθυνη Μαγειρία Θάλεια).

Τηλέφωνο Επικοινωνίας 213 2047317 - 318.

**Ο ΔΗΜΑΡΧΟΣ**

**ΜΙΧΑΛΗΣ ΣΕΛΕΚΟΣ**